«Мемлекеттік атаулы әлеуметтік көмек тағайындау» көрсетілетін мемлекеттік қызметі бойынша

Қазақстан Республикасының 2023 жылғы 1 шілдедегі Әлеуметтік Кодексінің                        120 бабының 1,2 тармақтарына сәйкес:
         - Атаулы әлеуметтік көмек жан басына шаққандағы орташа кірісі кедейлік шегінен аспайтын Қазақстан республикасының азаматтарына, Қазақстан Республикасында тұрақты тұратын қандастарға, босқындарға, шетелдіктерге және азаматтығы жоқ адамдарға беріледі. Алматы облысы бойынша 2026 жылдың VI-тоқсанына кедейлік шегінің мөлшері 52039 теңгені (74341 теңге ең төменгі күнкөріс деңгейінің мөлшері                     III-тоқсан 2026 ж. х 70% құрайды);
      - Адамдардың (отбасылардың) шартсыз ақшалай немесе шартты ақшалай көмек түріндегі атаулы әлеуметтік көмек алуға құқығы бар.
Мемлекеттік атаулы әлеуметтік көмек алуға үміткер адам (отбасы) атаулы әлеуметтік көмек тағайындау үшін портал арқылы жүгіне алады.
Өтініш беруші сәйкестендіру үшін өзімен бірге жеке басын куәландыратын құжат (Қазақстан Республикасы азаматының жеке куәлігі (паспорты), Қазақстан Республикасында тұрақты тұратын шетелдіктің тұруға ыхтияр хаты, азаматтығы жоқ адамның куәлігі, босқын куәлігі, қандастар куәлігі  туралы құжат болуы қажет.
Өтініш беруші портал арқылы жүгінген кезде электрондық өтінішті қалыптастыру үшін қажетті мәліметтерді алу үшін мемлекеттік органдардың және (немесе) ұйымдардың ақпараттық жүйелеріне сұрау салуды өтініш берушінің өзі жүзеге асырады.
Растайтын мәліметтерді алған кезде портал арқылы сұрау салуды жүзеге асырған өтініш беруші өзінің ЭЦҚ-сымен куәландырады және портал уәкілетті  органның автоматтандырылған ақпараттық жүйесіне атаулы әлеуметтік көмек тағайындау туралы электрондық өтінішті жібереді.
Өтініш беруші талап етілетін құжаттарды берген кезде өтініш берушінің «жеке кабинетінде» мемлекеттік қызмет көрсету үшін сұрау салудың қабылданғаны туралы мәртебе көрсетіледі.
Атаулы әлеуметтік көмек тағайындау үшін ұсынылған «портал» арқылы келіп түскен электрондық өтініш мынадай параметрлер бойынша тексеруден өтеді:
- ұсынылған мәліметтердің толықтығы;
            - атаулы әлеуметтік көмек тағайындау, төлеу, сондай-ақ тағайындауға өтініш беру фактісінің болмауы;
- отбасының барлық мүшелерінде бір елді мекен шегінде тұрғылықты жері бойынша тұрақты немесе уақытша тіркелуінің болуы. 
Мемлекеттік атаулы әлеуметтік көмек Кодекстің 120-бабының 4-тармағына сәйкес жан басына шаққандағы орташа табысы облыстарда, республикалық маңызы бар бар қалаларда, астанада белгіленген кедейлік шегінен аспайтын адамға немесе отбасыға шартсыз немесе шартты ақшалай көмек түрінде берілетін көмек. (Алматы облысы бойынша 2026 жылдың VI-тоқсанына кедейлік шегінің мөлшері - 52039 теңгені құрайды).
Толық ақпаратты Есік қаласы, Алматы көшесі, № 209 мекен жайы бойышан немесе 8 (72775) 4-24-36, 4-27-86 телефондары арқылы алуға болады.

                                                                    бөлімі басшысының орынбасары 

